钦定古今图书集成/明伦汇编/氏族典/第428卷 > 赵起
## 钦定古今图书集成/明伦汇编/氏族典/第428卷 > 赵起

按《北齐书赵起传》：“起字兴洛，广平人也。父达，幽州录
事参军。起性沈谨，有干用，高祖以为段荣典签，除奉
车都尉。天平中，征为相府骑曹，累加中散大夫。世宗
嗣事，出为建州刺史，累迁侍中，居腹心之寄，与二张
相亚。出为西兖州刺史。河清二年，征还。天统初，转太
常卿。武平中，卒官。”